Dakle, ja znam – to nije pitanje osjećanja, ovoga ili onoga – ja naprosto znam da su određene ideje, određene geostrategije, određeni nalozi u svjetskoj politici … da se prenose preko medija kao najbrutalnijeg mehanizma prenošenja i zastupanja činjenica, istina, izmišljanja činjenica i tako … Ljudi recimo ne znaju, nitko nije objasnio – a to nije moja istina, to su stvari koje su negdje objavljene, ali se to ne prenosi – recimo, u Kataru (op.a. Katar je država na Аrapskom poluotoku u jugozapadnoj Aziji) koji je, kad govorimo o Siriji … u Kataru koji je novi miljenik Sjedinjenih Američkih Država na Bliskom istoku – zato šta su najbogatiji, zato šta su dovoljno mali da nije nitko ljubomoran na njih od ovih velikih desno i lijevo, zato šta finansiraju cijeli projekat medijski Sjedinjenih Američkih Država i korporativnog kapitala u svijetu uopšte na Bliskom istoku … Zato su i dobili svjetsko prvenstvo u fudbalu – nitko ne razmišlja o tome šta znači zašto je Katar dobio svjetsko prvenstvno u fudbalu. Šta znači da oni igraju fudbal? Imaju 5 ljudi koji igraju fudbal. Ali jednostavno svjetsko prvenstvo u nogometu je biznis od 150 milijardi dolara. Moj sin stariji koji je u filmskoj industriji mi kaže iznutra – dakle, uopće ne razumijevajući te priče, niti ga interesiraju priče o Kataru i sl. – da 80 posto ukupnih potencijala filmske industrije iz Europe se seli u Katar. Dakle, to su velike priče o kojima mediji ne pišu uopće. U tom Kataru u posljednjih 3 mjeseca u televizijskim studijama napravljene su makete … kompletne makete predsjedničke palače u Damasku (op.a. glavnom gradu Sirije), glavnog trga u Damasku, najznačajnijih institucija u Damasku … iz kojih se javljaju reporteri kao iz Damaska i pričaju priču koju pričaju. Dakle, jedna ogromna manipulacija. Ogromna manipulacija medijska je u igri u kojoj ti imaš s jedne strane prvo selekciju informacija koje se puštaju ili ne puštaju. I, s druge strane, imaš proizvodnju informacija koje ne odgovaraju realitetu. I kako se sad to odražava na realnost i na život?